Uusimate Office’i komplektide ning kõigi Microsoft 365 tellimislepingute aktiveerimiseks on vaja Interneti-ühendust. Microsoft 365 lepingutes on Interneti-ühendust vaja ka tellimusekonto haldamiseks, näiteks kui soovite installida Office’i mitmesse arvutisse või muuta arveldustingimusi. Internetiühendust on vaja ka OneDrive’i talletatud dokumentide kasutamiseks, välja arvatud juhul, kui installite OneDrive’i töölauarakenduse. Office’i versiooni ajakohasena hoidmiseks ning automaatseks värskendamiseks tuleb regulaarselt luua Interneti-ühendus. Kui Interneti-ühendus puudub 31 päeva, hakkavad rakendused töötama vähendatud funktsionaalsusega režiimis, kus on võimalik dokumente vaadata ja printida, kuid neid ei saa redigeerida ega luua uusi dokumente. Office'i rakenduste aktiveerimiseks tuleb lihtsalt uuesti Interneti-ühendus luua.
Wordi, Excelit, PowerPointi ja muid Office’i rakendusi saab kasutada ka Interneti-ühenduseta režiimis, sest need rakendused on installitud teie arvutisse.